Віртуальную гульню “Принявшая удар” прадставіць навучэнец Наваельнянскай сярэдняй школы Ягор Сокал. У аснове сюжэта гульні – падзеі, якія адбываліся ў чэрвені 1941 года пры абароне Брэсцкай крэпасці ад нямецка-фашысцкіх захопнікаў. Разам з героем іграку давядзецца прайсці ўсю абарону Брэсцкай крэпасці ад першага да апошняга дня, пабываць у гістарычных месцах, знайсці шэраг прадметаў і даведацца больш пра Вялікую Айчынную вайну з гістарычнай даведкі гульні.